
privind aprobarea Planului de management integrat al Parcului Național Domogled – Valea Cernei și al siturilor Natura 2000 ROSAC0069 Domogled-Valea Cernei și ROSPA0035 Domogled-Valea Cernei (fără zona de suprapunere cu Geoparcul Platoul Mehedinți), inclusiv rezervațiile naturale

        	Având în vedere Referatul de aprobare nr. DB/139034/26.10.2026 al Direcției Biodiversitate, 
În baza dispozițiilor art. 21 alin. (7) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,
Luând în considerare Decizia etapei de încadrare nr. 42/19.02.2025 emisă de Agenția pentru Protecția Mediului Caraș-Severin, Hotărârea Consiliului Științific al Parcului Național Domogled-Valea Cernei nr. 1/04.04.2024, Procesul-verbal al ședinței Consiliului Consultativ de Administrare a Parcului Național Domogled-Valea Cernei nr. 794/IG/11.04.2024 și avizul Agenției Naționale pentru Mediu și Arii Protejate nr. 1362/10.11.2025,
	În temeiul prevederilor art. 21 alin. (21) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, ale art. 57 alin. (1), (4) și (5) din Ordonanța de urgență a Guvernului nr. 57/2019 privind Codul Administrativ cu modificările și completările ulterioare, precum și ale art. 13 alin. (4) din Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare,
ministrul mediului, apelor și pădurilor emite următorul:

O R D I N

Art. 1 Se aprobă Planul de management integrat al Parcului Național Domogled-Valea Cernei și al siturilor Natura 2000 ROSAC0069 Domogled-Valea Cernei și ROSPA0035 Domogled-Valea Cernei (fără zona de suprapunere cu Geoparcul Platoul Mehedinți), inclusiv rezervațiile naturale, prevăzut în anexa care face parte integrantă din prezentul ordin.
Art. 2 La data aprobării prezentului ordin, se abrogă Ordinul ministrului mediului, apelor și pădurilor nr. 1121/2016 privind aprobarea Planului de management şi a Regulamentului Parcului Naţional Domogled-Valea Cernei şi al siturilor Natura 2000 ROSCI0069 şi ROSPA0035.
Art. 3 Prezentul ordin se publică în Monitorul Oficial al României, Partea I.

